 Abụ Ákwá 3  Abụ m dimkpa nke nọ nahụhụ nihi mkpanaka nke oké iwe ya.Ọ bụ m ka o duuru wee mee ka m na-eje ije nọchịchịrị, ọ bụghị nìhè.Nezie, ọ bụ m ka ọ tụgharịrị aka ya ugboro ugboro megide ogologo ụbọchị dum.O mewo ka anụ ahụ m na akpụkpọ ahụ m laa niyi. Ọ gbajisịala ọkpụkpụ m.O wuola mgbidi iji nọchibido m, ka o wee jiri ahịhịa na-egbu mmadụ nakwa ihe isi ike gbaa m gburugburu.O mewo ka m nọdụ nebe gbara ọchịchịrị dị ka ndị nwụrụ kemgbe.O jiriwo nkume wuchibido m mgbidi, ka m ghara ịpụ. Ọ tụwo m ịgà dị aro ndị e ji ọla kọpa mee.Mgbe ọ bụla m kpọrọ òkù ka o nyere m aka, tiekwa mkpu enyemaka, ọ naghị ekwe ka ekpere m ruo ya ntị.O jiriwo nkume a wara awa dochie nụzọ m. Ọ gbagọọla okporo ụzọ m.Nebe m nọ, ọ dị ka anụ ọhịa bea nke gara zoo chebiri m, dịrịkwa ka ọdụm nọ nebe zoro ezo.O meghasịala ụzọ m, o mewokwa ka m tọgbọrọ nkịtị. O mewo m ka m bụrụ ihe tọgbọrọ nefu.O kwewo ụta ya wee tụgide m akụ ya.Ọ gbawo akụ niile dị nakpa akụ ya nakụrụ m.Ndị niile na-emegide m na-achị m ọchị, ha na-eji m agụ egwú ogologo ụbọchị dum.O mewo ka m rijuo ihe ilu afọ. O mewo ka m tajuo ahịhịa ilu afọ.Ọ na-eme ka m taa ajịrịja nkume tajisịa ezé. O mewo ka m tụrụọ ná ntụ.Ị jụwokwa m wee mee ka mkpụrụ obi m ghara inwe udo. Echefuola m ihe dị mma.M nọ na-asị: Ịma mma m alawo niyi, ihe m na-atụ anya inweta naka Jehova alawokwa niyi.Cheta na m nọ ná mmekpa ahụ, na enweghị m ebe obibi. Chetakwa na m na-ata ahịhịa ilu na ahịhịa na-egbu mmadụ.Mkpụrụ obi gị aghaghị icheta m wee hulata nebe m nọ.Nke a bụ ihe m ga-echeta. Ọ bụ ya mere m ga-eji chere.Ọ bụ obiọma Jehova mere na anyị anwụchabeghị, nihi na ebere ya agaghị agwụ agwụ.Ha na-adị ọhụrụ kwa ụtụtụ. Ikwesị ntụkwasị obi gị bara ụba.Mkpụrụ obi m kwuru, sị, Jehova bụ òkè m, ọ bụ ya mere m ga-eji chere ya.Jehova dị mma nye onye nwere olileanya nebe ọ nọ, nye mkpụrụ obi nke na-achọ ya.Ọ dị mma ka mmadụ gba nkịtị chere nzọpụta Jehova.Ọ dị mma ka nwoke buru yok ya noge ọ bụ okorobịa.Ya nọrọ ọdụ naanị ya gbachie nkịtị, nihi na o bowo ya ibu arọ.Ya sọnye ọnụ nájá. Ma eleghị anya, olileanya dị.Ya cheziere onye na-ama ya ụra ntì ya. Ka nkọcha ju ya afọ.Nihi na Jehova agaghị ajụ anyị ruo mgbe ebighị ebi.Nihi na ọ bụ ezie na ọ kpatara iru uju, ọ ga-emekwa ebere dị ka obiọma ya si dị ukwuu.Nihi na ahụhụ ọ na-enye ụmụ mmadụ na uju ọ na-eme ka ha ruo esighị ya nobi.Iji ụkwụ zọpịa ndị mkpọrọ niile nke ụwa,Na ịgbagọ ikpe mmadụ bụcha ihe Jehova na-akwadoghị.Ònye kwuru ka ihe mee mgbe Jehova na-enyeghị iwu ka o mee?Ihe ọjọọ na ihe ọma anaghị esi nọnụ Onye Kasị Elu apụta.Gịnị mere mmadụ dị ndụ, bụ dimkpa mmadụ, ga-eji na-eme mkpesa nihi mmehie ya?Ka anyị chọọ ụzọ anyị, nyochaakwa ya, ka anyị laghachikwuru Jehova.Ka anyị gbasapụrụ Chineke bi neluigwe obi anyị na ọbụ aka anyị, sị:Anyị onwe anyị emebiwo iwu, anyị enupụwokwa isi. Gị onwe gị agbagharaghị.I jiriwo iwe gị gbochie anyị ịbịakwute gị, ị na-achụpụkwa anyị. I gbuwo ndị mmadụ nenweghị ọmịiko.I jiriwo ígwé ojii gbochie anyị ịbịakwute gị, ka ekpere ghara ịgafe ya.I mere ka anyị bụrụ ihe a wụfuru awụfu na ihe e kpofuru ekpofu netiti ndị dị iche iche.Ndị iro anyị niile ekwuwo okwu megide anyị.Ụjọ na olulu abụrụwo nke anyị, tinyere ntọgbọrọ nefu na mbibi.Anya mmiri si m nanya na-asọpụta dị ka iyi nihi mbibi e bibiri ada bụ ndị m.Anya mmiri na-awụpụta m nanya nakwụsịghị akwụsị,Anya m emesiwo mkpụrụ obi m ike, nihi obodo nta niile nke obodo m.Ndị iro m na-achụ nta m dị ka à ga-asị na m bụ nnụnụ, nenweghị ihe m mere ha.Ha alawo ndụ m niyi nime olulu, ha nọkwa na-atụ m nkume.Mmiri asọfewo m nisi. Asịwo m: A ga-ebipụrịrị m!Jehova, esiwo m nime ime olulu kpọkuo aha gị.Nụrụ olu m. Ewepụla ntị gị wee ghara ịnapụta m, wee ghara ịnụ mkpu enyemaka m na-eti.Ị bịakwutere m nụbọchị m kpọkuru gị. Ị sịrị: Atụla egwu.Jehova, i kpechiteworo mkpụrụ obi m ọnụ ya. Ị gbapụtawo ndụ m.Jehova, ị hụwo ihe ọjọọ e mere m. Biko, kpeere m ikpe.Ị hụwo ọbọ niile ha bọrọ, bụ ihe niile ha na-eche nechiche megide m.Jehova, ị nụwo nkọcha ha na-akọcha m, ihe niile ha na-eche nechiche megide m,Ị nụkwara okwu na-esi negbugbere ọnụ nke ndị na-ebili megide m nakwa izu ha na-agba megide m ogologo ụbọchị dum.Hụrụ mgbe ha nọdụrụ ala na mgbe ha biliri ọtọ. Ha ji m agụ egwú.Jehova, ị ga-emeso ha dị ka ọrụ aka ha si dị.Ị ga-eme ka obi ha dị nganga, bụ ọnụ ị bụrụ ha.Jehova, ị ga-eji iwe chụọ ha ọsọ wee kpochapụ ha nokpuru eluigwe gị. 